
KORT BEGRUNDELSE
Havet, som er et globalt fælles gode for menneskeheden, dækker ca. 70 % af jordens overflade. To tredjedele af havets overflade ligger i områder uden for national jurisdiktion. Det åbne hav er hjemsted for unikke marine arter og økosystemer, som står over for trusler som følge af virkningerne af menneskelige aktiviteter såsom overfiskning, skibsfart, forurening, udvindingsindustrien og de voksende virkninger af klimaændringer. Det er også et område med geopolitisk konkurrence. Beskyttelse af disse områder og styrkelse af forvaltningen af det åbne hav er derfor afgørende for at tackle tabet af havets biologiske mangfoldighed og klimaændringerne, men også for at sikre en langsigtet bæredygtig forvaltning af havbestandene, herunder med henblik på fiskeriforvaltning. 
"Skibet har nået kysten", meddelte FN's ambassadør for havspørgsmål og havret den 3. marts 2023. Den skelsættende aftale om international biologisk mangfoldighed i områder uden for national jurisdiktion (BBNJ), der blev vedtaget i 2023, er et af de største resultater inden for havdiplomati og en succes for multilateralisme. Den omhandler fire nøgleområder: marine genetiske ressourcer, foranstaltninger såsom områdebaserede forvaltningsværktøjer, miljøkonsekvensvurderinger samt kapacitetsopbygning og overførsel af havteknologi. Den forventes at blive ratificeret inden længe som følge af de fremskridt, der blev gjort på FN's havkonference i 2025. 
Ordføreren glæder sig derfor over Kommissionens forslag til direktiv om at integrere BBNJ-aftalen i EU-retten. Hun er enig i, at der er behov for en hurtig gennemførelse for at sikre, at EU overholder sine internationale forpligtelser på ikrafttrædelsestidspunktet. Kommissionens tilgang med at begrænse forslaget til en streng gennemførelse af BBNJ-aftalen er hensigtsmæssig og sikrer lige vilkår. Forslaget er også i overensstemmelse med den fælles fiskeripolitik. BBNJ-aftalen underminerer ikke relevante retlige instrumenter og rammer og relevante globale, regionale, subregionale og sektorspecifikke organer, herunder regionale fiskeriforvaltningsorganisationer (RFFO'er), og fremmer sammenhæng og koordinering med disse instrumenter, rammer og organer. Forslaget har navnlig til formål at sikre koordinering mellem medlemsstaterne og Kommissionen. En sådan koordinering på EU-plan vil være afgørende for en vellykket gennemførelse heraf, herunder for at undgå overtrædelser af den fælles fiskeripolitik og sikre en sammenhængende tilgang. 
Ordføreren foreslår nogle få målrettede ændringer til bestemmelser, der falder inden for rammerne af Fiskeriudvalgets udtalelse, med henblik på i højere grad at tilpasse forslaget til BBNJ-aftalen:
•	Artikel 8, stk. 6, om de almindelige betingelser for miljøvurderinger: Udkastet til udtalelse indeholder ændringer for bedre at afspejle den undtagelse, der blev indført ved artikel 29, stk. 4, i BBNJ-aftalen, og som finder anvendelse i tilfælde, hvor der allerede er foretaget en miljøkonsekvensvurdering for den planlagte aktivitet i overensstemmelse med kravene i andre relevante instrumenter og rammer og relevante globale, regionale, subregionale og sektorspecifikke organer, herunder RFFO'er. Selv om artikel 8, stk. 6, kan forstås således, at denne undtagelse finder anvendelse under alle omstændigheder, fastsætter BBNJ-aftalen flere betingelser, der skal være opfyldt.
•	Artikel 17, stk. 2, om indholdet af forslag til foranstaltninger såsom områdebaserede forvaltningsværktøjer: I henhold til BBNJ-aftalen samarbejder og rådfører parterne sig med de relevante interessenter. Ordet "samarbejde" mangler. Denne tilføjelse er vigtig, også når det drejer sig om fiskeriinteressenter.
•	Artikel 18 om gennemførelse: Ordføreren indfører nogle af de bestemmelser i artikel 25 i BBNJ-aftalen, som manglede, og præciserer tilfælde, hvor Kommissionen ud over medlemsstaterne repræsenterer EU i visse instrumenter og rammer og relevante globale, regionale, subregionale og sektorspecifikke organer, navnlig RFFO'er. 
•	Der er indsat en betragtning om BBNJ's generelle bestemmelser vedrørende internationalt samarbejde for at minde om EU's forpligtelser i henhold til BBNJ-aftalen til at sikre samarbejde og sammenhæng med det arbejde, der udføres i RFFO'er og regionale havkonventioner, i betragtning af deres centrale rolle. Den opfordrer Kommissionen og medlemsstaterne til at udvikle en fælles koordineret tilgang og samarbejdsmekanismer. 
Endelig opfordrer ordføreren til en hurtig gennemførelse og implementering af BBNJ-aftalen. Hun mener, at de gentagne angreb på multilateralisme understreger behovet for, at EU gentager sit stærke engagement i FN's havretskonvention. 

[bookmark: IntroA]Fiskeriudvalget forelægger Udvalget om Miljø, Klima og Fødevaresikkerhed, som er korresponderende udvalg, følgende:

<DocAmend>Forslag til direktiv</DocAmend>
<Article>Betragtning 7 a (ny)</Article>
	

	Kommissionens forslag
	Ændringsforslag

	
	(7a)	Kommissionens meddelelse af 5. juni 2025 med titlen "Den europæiske havpagt" indeholder foranstaltninger til at sikre hurtig ratificering, gennemførelse i EU-retten og gennemførelse af BBNJ-aftalen og bæredygtig forvaltning af det åbne hav. Det fastsættes også, at Unionen støtter gennemførelsen af BBNJ-aftalen i udviklingslandene gennem et bidrag på 40 mio. EUR til det globale havprogram. 


Or. <Original>{EN}en</Original>

<Amend>Ændringsforslag		<NumAm>2</NumAm>
<DocAmend>Forslag til direktiv</DocAmend>
<Article>Betragtning 19</Article>
	

	Kommissionens forslag
	Ændringsforslag

	(19)	Da andre gældende retlige instrumenter eller rammer eller globale, regionale, subregionale eller sektorspecifikke organer udgør en ramme for vurdering af effekterne af planlagte aktiviteter under national jurisdiktion eller kontrol, der finder sted i områder uden for national jurisdiktion, bør medlemsstaterne ikke være forpligtet til at foretage en screening eller en miljøkonsekvensvurdering i overensstemmelse med dette direktiv på de betingelser, der er fastsat i artikel 29, stk. 4, i BBNJ-aftalen. I sådanne tilfælde bør den berørte medlemsstat sikre, at miljøkonsekvensvurderingsrapporten offentliggøres gennem BBNJ-clearing house-mekanismen.
	(19)	Hvis andre gældende retlige instrumenter eller rammer eller globale, regionale, subregionale eller sektorspecifikke organer udgør en ramme for vurdering af effekterne af planlagte aktiviteter under national jurisdiktion eller kontrol, der finder sted i områder uden for national jurisdiktion, bør medlemsstaterne ikke være forpligtet til at foretage en screening eller en miljøkonsekvensvurdering i overensstemmelse med dette direktiv, forudsat at de medlemsstater, der har jurisdiktion eller kontrol over den planlagte aktivitet, fastslår, at de betingelser, der er fastsat i artikel 29, stk. 4, i BBNJ-aftalen er opfyldt. I sådanne tilfælde bør den berørte medlemsstat sikre, at miljøkonsekvensvurderingsrapporten offentliggøres gennem BBNJ-clearing house-mekanismen.

<Article>Betragtning 23 a (ny)</Article>
	

	Kommissionens forslag
	Ændringsforslag

	
	(23a)	I henhold til BBNJ-aftalen samarbejder parterne, herunder ved at styrke og fremme samarbejdet med og mellem relevante retlige instrumenter og rammer og relevante globale, regionale, subregionale og sektorspecifikke organer med henblik på at nå målene i BBNJ-aftalen. Kommissionen og medlemsstaterne bør derfor udvikle en fælles koordineret tilgang og mekanismer til at sikre sammenhæng med det arbejde, der udføres inden for disse instrumenter, rammer og organer såsom i regionale fiskeriforvaltningsorganisationer (RFFO'er) eller regionale havkonventioner, herunder med hensyn til fremme af foranstaltninger til støtte for gennemførelsen af de afgørelser og henstillinger, som partskonferencen har truffet i henhold til del III i BBNJ-aftalen. 

<Article>Artikel 8 – stk. 6</Article>
	

	Kommissionens forslag
	Ændringsforslag

	6.	Dette kapitel finder ikke anvendelse på planlagte aktiviteter under medlemsstaternes jurisdiktion eller kontrol, der finder sted i områder uden for national jurisdiktion, og for hvilke der er foretaget en screening eller en miljøkonsekvensvurdering i overensstemmelse med kravene i andre relevante internationale retlige instrumenter eller rammer eller af relevante globale, regionale, subregionale eller sektorspecifikke organer. For så vidt angår aktiviteter, for hvilke der er foretaget en miljøkonsekvensvurdering i overensstemmelse med kravene i andre relevante retlige instrumenter eller rammer eller af relevante globale, regionale, subregionale eller sektorspecifikke organer, sikrer medlemsstaterne, at betingelserne i artikel 29, stk. 4, i BBNJ-aftalen er opfyldt. I sådanne tilfælde sikrer den berørte medlemsstat, at miljøkonsekvensvurderingsrapporten offentliggøres gennem BBNJ-clearing house-mekanismen, og at aktiviteten overvåges.
	6.	Dette kapitel finder ikke anvendelse på planlagte aktiviteter under medlemsstaternes jurisdiktion eller kontrol, der finder sted i områder uden for national jurisdiktion, og for hvilke der er foretaget en screening eller en miljøkonsekvensvurdering i overensstemmelse med kravene i andre relevante internationale retlige instrumenter eller rammer eller af relevante globale, regionale, subregionale eller sektorspecifikke organer, forudsat at de medlemsstater, der har jurisdiktion eller kontrol over den planlagte aktivitet, fastslår, at de potentielle virkninger af den planlagte aktivitet eller aktivitetskategori er blevet vurderet i overensstemmelse med kravene i andre relevante retlige instrumenter eller rammer eller af relevante globale, regionale, subregionale eller sektorspecifikke organer, og at

	
	a)	den vurdering, der allerede er foretaget for den planlagte aktivitet, svarer til den, der kræves i henhold til dette kapitel, og at resultaterne af vurderingen tages i betragtning, eller at 

	
	b)	reglerne eller standarderne i de relevante retlige instrumenter eller rammer eller relevante globale, regionale, subregionale eller sektorspecifikke organer, der følger af vurderingen, blev udformet med henblik på at forebygge, afbøde eller håndtere potentielle effekter under den tærskel for miljøkonsekvensvurderinger, der er fastsat i artikel 30 i BBNJ-aftalen, og at de er blevet overholdt. I sådanne tilfælde sikrer den berørte medlemsstat, at miljøkonsekvensvurderingsrapporten offentliggøres gennem BBNJ-clearing house-mekanismen, og at aktiviteten overvåges.

<Article>Artikel 17 – stk. 2</Article>
	

	Kommissionens forslag
	Ændringsforslag

	2.	Interessenter, herunder stater og globale, regionale, subregionale og sektorspecifikke organer samt civilsamfundet, det videnskabelige samfund, den private sektor, oprindelige folk og lokalsamfund, høres, hvor det er relevant, om udarbejdelsen af de forslag, der er omhandlet i dette kapitel.
	2.	Medlemsstaterne samarbejder og rådfører sig, hvor det er relevant, med relevante interessenter, herunder stater og globale, regionale, subregionale og sektorspecifikke organer samt civilsamfundet, det videnskabelige samfund, den private sektor, oprindelige folk og lokalsamfund, om udarbejdelsen af de forslag, der er omhandlet i dette kapitel.

<Article>Artikel 18 – stk. 1 a (nyt)</Article>
	

	Kommissionens forslag
	Ændringsforslag

	
	1a.	Medlemsstaterne kan vedtage strengere foranstaltninger over for deres statsborgere og fartøjer eller med hensyn til aktiviteter under deres jurisdiktion eller kontrol ud over dem, der vedtages i henhold til denne del III i BBNJ-aftalen, i overensstemmelse med folkeretten og til støtte for målene i aftalen.

<Article>Artikel 18 – stk. 2</Article>
	

	Kommissionens forslag
	Ændringsforslag

	2.	Medlemsstaterne fremmer, hvor det er relevant, vedtagelsen af foranstaltninger inden for rammerne af relevante retlige instrumenter og rammer og relevante globale, regionale, subregionale og sektorspecifikke organer, som de er medlemmer af, for at støtte gennemførelsen af de afgørelser og henstillinger, som partskonferencen har truffet i henhold til del III i BBNJ-aftalen.
	2.	Medlemsstaterne og, når det er relevant, Kommissionen fremmer, hvor det er relevant, vedtagelsen af foranstaltninger inden for rammerne af relevante retlige instrumenter og rammer og relevante globale, regionale, subregionale og sektorspecifikke organer, som de er medlemmer af, for at støtte gennemførelsen af de afgørelser og henstillinger, som partskonferencen har truffet i henhold til del III i BBNJ-aftalen.

<Article>Artikel 18 – stk. 2 a (nyt)</Article>
	

	Kommissionens forslag
	Ændringsforslag

	
	2a.	Medlemsstaterne tilskynder de tredjelande, der har ret til at blive parter i BBNJ-aftalen, navnlig dem, hvis aktiviteter, fartøjer eller statsborgere opererer i et område, der er omfattet af et etableret områdebaseret forvaltningsværktøj, herunder et beskyttet havområde, til at vedtage foranstaltninger til støtte for partskonferencens beslutninger og henstillinger om områdebaserede forvaltningsværktøjer, herunder beskyttede havområder, der er etableret i henhold til BBNJ-aftalen.

